Diari Oficial de la Generalitat Valenciana


Sumari del DOGV 6807, del 29-06-2012 (2012/6265)

RESOLUCIÓ de 19 de juny de 2012, de la Direcció General d'Ordenació i Centres Docents, per la qual es resol la convocatòria d'ajudes econòmiques per a les corporacions locals i entitats sense ànim de lucre que desenrotllen l'educació de persones adultes en la Comunitat Valenciana durant l'exercici 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6807

Data del DOGV
:   29-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6265


Data del document
:   19-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de juny de 2012, de la Direcció General d'Ordenació i Centres Docents, per la qual es resol la convocatòria d'ajudes econòmiques per a les corporacions locals i entitats sense ànim de lucre que desenrotllen l'educació de persones adultes en la Comunitat Valenciana durant l'exercici 2012. [2012/6265]
Per l'Orde 34/2011, de 29 de desembre, de la Conselleria d'Educació, Formació i Ocupació, es convoquen ajudes econòmiques per a les corporacions locals i entitats privades sense ànim de lucre que desenrotllen l'educació de persones adultes en la Comunitat Valenciana durant l'exercici 2012 (DOCV núm. 6692, de 10.01.2012).
En la Resolució de 6 de març de 2012, de la Conselleria d'Educació, Formació i Ocupació, es publica la línia pressupostària i l'import global màxim destinat a la concessió de les ajudes econòmiques per a les corporacions locals i entitats privades sense ànim de lucre que desenrotllen l'educació de persones adultes en la Comunitat Valenciana durant l'exercici 2012, convocades per l'Orde 34/2011, de 29 de desembre (DOCV núm. 6740, de 23.03.2012).
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en la base quarta de l'annex I de l'esmentada orde, després de la tramitació dels expedients per les direccions territorials d'Educació, i amb els informes emesos per la Inspecció Educativa.
Vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment.
De conformitat amb la disposició final primera i la base octava de l'Orde de 29 de desembre de 2011, per delegació de la consellera d'Educació, Formació i Ocupació, resolc:
Primer
Aprovar la concessió de subvencions a les corporacions locals i entitats privades sense ànim de lucre que desenrotllen l'educació de persones adultes en la Comunitat Valenciana, pels imports indicats en l'annex I.
Segon
Denegar les sol·licituds de subvenció de les corporacions locals i entitats sense ànim de lucre assenyalades en l'annex II, pels motius que s'indiquen.
Tercer
El pagament de les ajudes quedarà condicionat al compliment de les obligacions i la justificació, per part dels beneficiaris, del que preveuen les bases novena i onze de l'orde de convocatòria. Els beneficiaris podran presentar la justificació de la subvenció fins al 15 d'octubre de 2012, segons el que preveu l'apartat 2 de l'esmentada base onze.
Per a la preparació de la documentació s'utilitzaran com a models normalitzats els que acompanyen les instruccions que es troben a disposició dels beneficiaris en la següent adreça d'internet: .
En el cas que no es presente la justificació en el termini indicat, el beneficiari perdrà el dret a rebre la subvenció en compliment del que disposa l'apartat 4 de la base onze de l'orde de convocatòria.
Quart
El pagament de les subvencions es realitzarà a càrrec de la dotació pressupostària de la línia de subvenció T0063000 del capítol IV la secció, servici, centre gestor i programa 95.90.73.975.27 d'Ensenyança Primària del Pressupost de la Generalitat per a l'exercici 2012, d'acord amb el que establix l'article únic de la Resolució de 6 de març de 2012 (DOCV núm. 6740, de 23 de març), de la Conselleria d'Educació, Formació i Ocupació, per la qual es publica la línia pressupostària per un import global màxim de 2.314.350,00 euros, destinat a la concessió de les ajudes convocades per l'orde de convocatòria.
Contra esta resolució que posa fi a la via administrativa les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això de conformitat amb els articles 10, 14 i 46 de la Llei Reguladora de la Jurisdicció Contenciosa Administrativa.
També podran interposar un recurs potestatiu de reposició davant de la consellera d'Educació, Formació i Ocupació en el termini d'un mes des de l'endemà de la publicació, segons establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 19 de juny de 2012.- El director general d'Ordenació i Centres Docents: Jorge Cabo Martínez.